Arne Gabius

Arne Gabius (født 22. mars 1981 i Hamburg) er en tysk friidrettsutøver og terrengløper. Han er tysk mester på 5 000 meter fem år på rad fra 2007 til 2011.

Karriere 
På nasjonalt nivå har han flere tyske mesterskap. På 5 000 meter er han tysk mester fem år på rad fra 2007 til 2011, og innendørs har han gull på 3 000 meter fra 2009 og 2012. I 2005 kom han på andreplass, og i 2006 på tredjeplass på 5 000 meter. I 2009 ble han også tysk mester i terrengløp (lang løype), samt i 10 km gateløp.

Også som junior markerte han seg på nasjonalt nivå. Han ble tysk U23-mester på 5 000 meter i 2002, og fikk sølv i samme klasse i 2003. 

Gabius deltok på 5 000 meter i EM i friidrett 2006, men fullførte ikke løpet. I 2007 kom han på 9.-plass i EM innendørs, og i VM innendørs 2008 kom han på 12.-plass.

I 2009 deltok han i VM i friidrett i Berlin, men greide ikke å kvalifisere seg til finalen. Med tiden 13.49,13 kom han på 28.-plass sammenlagt. I EM i friidrett 2010 i Barcelona kvalifiserte han seg til finalen, men endte nest sist av de 13 som fullførte finalen. Også i VM innendørs 2012 nådde han finalen, og kom på 8.-plass, som nest beste europeer (Mohammed Farah kom på 4.-plass). I februar 2012 satte han ny tysk rekord på 3 000 meter innendørs, med 7.38,13.

Referanser

Eksterne lenker 
 
  Offisiell hjemmeside
  Profil hos Leichtathletik.de
  Profil hos European Athletics

Personer fra Hamburg
Tyske friidrettsutøvere
Terrengløpere
EM-sølvmedaljevinnere i friidrett for Tyskland
Deltakere for Tyskland under Sommer-OL 2012
Friidrettsutøvere under Sommer-OL 2012
Deltakere for Tyskland under VM i friidrett 2015
Deltakere for Tyskland under EM i friidrett 2012
Deltakere for Tyskland under VM i friidrett 2013
Deltakere for Tyskland under VM i friidrett 2009